**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2018. február 22-I RENDES ÜLÉSÉRŐL.**

 **Rendelet:**

 **1/2018. (II. 28.)**

 **Határozat:**

 **12/2018. (II. 22.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2018. február 22-i rendes üléséről.

Jelen vannak: Tóth Istvánné polgármester, Bogár István, Patakiné Sümegi

 Mária Erzsébet, Sipos László, Simon Viktória, képviselők,Fazekas István

 jegyző, Gombosné Bencze Ildikó pénzügyi csoportvezető,

 Darabos Balázsné jegyzőkönyvvezető.

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Sipos Viktória és Patakiné Sümegi Mária Erzsébet képviselőket.

A javaslatot a képviselőtestület egyhangúlag tudomásul vette.

**Ezután javaslatot tett a napirendre:**

1./ Élelmezési normákról és térítési díjakról szóló rendelet

 Előadó: Tóth István Jánosné polgármester

2./ Az önkormányzat 2018. évi költségvetésének első körös megvitatása

 Előadó: Tóth István Jánosné polgármester

3./ Egyéb ügyek

**Zárt ülés:**

3./ Polgármester beszámolója a polgármesteri hatáskörben hozott döntésekről

 Előadó: Tóth István Jánosné polgármester

A napirendi javaslatot a képviselőtestület egyhangúlag elfogadta.

1./ **Élelmezési normákról és térítési díjakról rendelet**

 Előadó: Tóth István Jánosné polgármester

Tóth István Jánosné polgármester elmondta, hogy az előterjesztést már a képviselőtestület tagjai megkapták. Két változat készült a normatíva emelésére.

Gombosné Bencze Ildikó pénzügyi csoportvezető elmondta, hogy az étkezésre kapott normatívát csak az adott célra lehet felhasználni. Az olcsóbb változat elfogadását javasolja a képviselőtestületnek.

Patakiné Sümegi Mária Erzsébet kérdése, hogy ez hány %-os emelést jelent.

Gombosné Bencze Ildikó 5 %-os emelésnek felel ez meg és ezzel a rezsit emelik, így a szülőknek nem kell többet fizetni.

Tóth István Jánosné polgármester szavazásra tette fel az élelmezési normákról és térítési díjakról szóló rendelet módosítását.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő rendeletet alkotta:

**Teskánd Község Önkormányzat Képviselőtestülete 1/2018.( II. 28.) számú rendelete**

/ Az élelmezési normákról és térítési díjakról szóló 12/2015. (XI. 30.) önkormányzati rendelet módosítása a jegyzőkönyv melléklete./

2./**Az önkormányzat 2018. évi költségvetésének első körös megvitatása**

 Előadó: Tóth István Jánosné polgármester

/ Írásos előterjesztés a jegyzőkönyv melléklete./

Tóth István Jánosné polgármester elmondta, hogy a költségvetés tervezetet most először beszéljék át. Utána üljön össze a bizottság, majd utána fogadják el e költségvetést. Átadta a szót Gombosné Bencze Ildikónak a kiadott táblázatokhoz a részletes magyarázatot ismertesse.

Gombosné Bencze Ildikó az idei év költségvetése a tavalyi év figyelembevételével készült el. A pénzeszközök kötöttek, arra kell felhasználni, amire a normatívát az önkormányzat megkapja. Először az óvoda, bölcsőde és a tanuszodával kapcsolatos bevételeket és kiadásokat, valamint a tervezett beruházásokat ismertette. Ezután a Közös Önkormányzati Hivatal tervezett költségvetését részletezte, elmondta, hogy a hivatal állami támogatása a települések lakosságszámának csökkenése miatt az idei évben is csökken. Ezután áttért a tervezett beruházásokra, amelyet az elhangzott javaslatok alapján került tervezésre. Kötelezettségvállalásként szerepel a tervezettben a Közop pályázat szabálytalansági eljárás miatt fizetendő összeg.

Bogár István olyan határozatot nem hoztak, hogy ezt a tartozást elismerik. Ezt érvényesíteni kell a közbeszerzést végző vállalkozás felé.

Tóth István Jánosné az ügyet a képviselőtestület tagjai ismerik, a részletfizetési kérelemre a mai napig nem kaptak választ. Az történt, hogy számla egyenleg közlést kapott az önkormányzat a tartozásról.

Fazekas István jegyző írásba kell rögzíteni a vállalkozóval, hogy jót áll az önkormányzat helyett.

Patakiné Sümegi Mária Erzsébet a fizetési kötelezettség ügyében beszélni kell a Minisztériummal, valamint a közbeszerzést végzővel is. A közbeszerzési szerződésben bent van a felelőssége.

Tóth István Jánosné polgármester megkereste a védőnő bárányhimlő oltás ügyében a településen ez 54 főt érintene. Az oltás költsége 20.000,- Ft/fő. Tavaly alkotta rendeletet a Teskándért Díj és a Teskánd Közösségért Díj adományozásáról. Tavalyi évben erre terveznek, de az idei évben javasolja, hogy 100.000 Ft-ot tervezzenek erre. A Fitt park ügyében is megkeresték kérve a további eszköz beszerzéséhez az önkormányzat támogatását.

Bogár István nincs tervezve a költségvetésbe járda építése, valamint a sportpálya mögötti árok rendbetétele.

Patakiné Sümegi Mária Erzsébet a Kemence-ház működése hogyan lesz tovább?

Tóth István Jánosné egy 8 órás ember bére van tervezve.

Bogár István 4 órás munkavállaló kell, az igényeknek megfelelően kell a nyitvatartást kialakítani. Javasolja, hogy április 1-től 4 órás munkaviszonyba menjen át ez.

Sipos László a falu közepén lévő telek értékesítése ügyében mi történt?

Tóth István Jánosné a telek újra hirdetve van. Komoly érdeklődés eddig nem volt rá.

Ha több hozzászólás javaslat nincs akkor a bizottság megtárgyalása után március 8-ára tervezzék a következő ülést előtte lesz még az együttes ülés a Közös Önkormányzati Hivatal költségvetéséről.

3./ **Egyéb ügyek**

**Vagyonnyilatkozat tételi kötelezettség**

Előadó: Tóth István Jánosné polgármester

Tóth Istvánné polgármester az önkormányzati képviselő megválasztásától, majd ezt követően minden év január 1-jétőlszámított harminc napon belül az önkormányzati törvény 2. melléklet szerinti **vagyonnyilatkozatot köteles tenni**.

Az önkormányzati képviselő saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekének (hozzátartozójának) a melléklet szerinti vagyonnyilatkozatát is. Az a képviselő, aki a megválasztását követő harminc napon belüli vagyonnyilatkozat tételi kötelezettségét elmulasztja, – annak benyújtásáig – önkormányzati képviselői tisztségéből fakadó jogait nem gyakorolhatja, tiszteletdíjat, természetbeni juttatást, költségtérítést nem kaphat. A képviselőtestület tagjai ezen kötelezettségüknek január 31-ig eleget tettek.

Szavazásra került sor a képviselőtestület egyhangúlag (5 igen szavazattal) a következő határozatot hozta:

**Teskánd Község Önkormányzata 12/2018.(II. 22.) számú határozata**

Teskánd Önkormányzat képviselő-testülete megállapítja, hogy a képviselő-testület tagjai a 2018. évi vagyoni nyilatkozat tételi kötelezettségüknek eleget tettek.

Tóth István Jánosné polgármester ezután a fontosabb eseményekről számolt be:

- a Göcseji Dombérozó programjába Teskánd is szerepel

- Július 7-ére tervezik a Falunapot,

- az amerikai diák június végén érkezik, befogadó családot még nem találtak.

- március 10-én lesz a borverseny,

- közfoglalkoztatottak szerződése február 28-án lejár, újra 2 fő személyre a pályázat beadásra került.

- a konyha felújítás és a helyi piac pályázat elutasításra került, de kifogást nyújtottunk be, mert az elutasítás indoka szerintünk nem megfelelő.

- a Teskándért Egyesület bevonásával közösségi felmérést terveznek, erről a Zala Falvakért Egyesület részletesen tájékoztatja a képviselőtestületet.

A következő 4./ napirendi pontot a képviselőtestület zárt ülés keretében tárgyalta.

Tóth István Jánosné Fazekas István

polgármester jegyző

 Simon Viktória Patakiné Sümegi Mária Erzsébet

 jegyzőkönyv-hitelesítők